**Csongrád Város Polgármesterétől**

Száma: Önk/10-6/2024

 Önk/11-5/2024 „M”

Témafelelős: dr. Barcsi Judit

# ELŐTERJESZTÉS

# Csongrád Város Önkormányzata Képviselő-testületének

**2024. február 15-i ülésére**

Tárgy: Hiánypótlás törzskönyvi nyilvántartási eljárásban

Tisztelt Képviselő-testület!

# A Magyar Államkincstár Csongrád-Csanád Vármegyei Igazgatósága a Csongrád Városi Önkormányzata kérelmére törzskönyvi nyilvántartási eljárást folytat a 2024. március 1. napján szétváló [Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) bejegyzése tárgyában.

Az Államkincstár a 06-TNY-61-2/2024-638496 és a 06-TNY-62-2/2024-849344 számon hiánypótlási felhívást bocsátott ki, mely alapján a határozati javaslatban foglaltak szerint szükséges a korábban meghozott döntések, valamint az alapító okiratok kiegészítése/módosítása.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására!

**Határozati javaslat 1.**

Csongrád Városi Önkormányzat Képviselő-testülete a *„*Hiánypótlás törzskönyvi nyilvántartási eljárásban*”* című előterjesztést megtárgyalta, és módosítva a 209/2023. (XII.21.) önkormányzati határozatát, az alábbi döntést hozta:

1. A Képviselő-testület a [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) Önk/39-6/2023. okiratszámú, a 95/2023.(V.25.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva, 2024. március 1. napjától kezdődő hatállyal:

**1. Az alapító okirat 1.1.1. alpontja helyébe a következő rendelkezés lép: Csemegi Károly Könyvtár.**

**2. Az alapító okirat 1.1.2. alpontja elhagyásra kerül.**

**3. Az alapító okirat 1.2.2. alpontjába foglalt táblázat következő 2.-6. sora elhagyásra kerül:**

|  |  |  |
| --- | --- | --- |
|  | **telephely megnevezése** | **telephely címe** |
| 2 | Tari László Múzeum | 6640 Csongrád, Iskola utca 2. |
| 3 | Belvárosi Múzeumház | 6640 Csongrád, Gyökér utca 1.  |
| 4. | Régészeti raktár | 6640 Csongrád, Gyöngyvirág utca 7/A.  |
| 5. | Múzeumi gyűjteményi és tanulmányi raktár | 6640 Csongrád, Attila utca 73.  |
| 6. | Kiállítóhely | 6640 Csongrád, Dob utca 4-8. |

4. Az alapító okirat 2. pontja a következő 2.2. alponttal egészül ki:

2.2.A költségvetési szerv alapítására, átalakítására, megszüntetésére jogosult szerv

2.2.1.megnevezése: Csongrád Városi Önkormányzat

2.2.2.Székhelye: 6640 Csongrád, Kossuth tér 7.

5. Az alapító okirat 4.1. pontja helyébe a következő rendelkezés lép:

A költségvetési szerv közfeladata: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 65.§ (2) bekezdése szerinti települési nyilvános könyvtári ellátás.

**6. Az alapító okirat 4.3. pontja helyébe a következő rendelkezés lép:**

A költségvetési szerv alaptevékenysége:

Minden állampolgár számára ingyenesen biztosítja a könyvtárlátogatást.

Gyűjteményét folyamatosan fejleszti, feltárja, gondozza.

Tájékoztat a könyvtár és a nyilvános könyvtári rendszer dokumentumairól, szolgáltatásairól.

Biztosítja más könyvtárak állományának, szolgáltatásainak elérését.

Részt veszt a könyvtárak közötti dokumentum és információ cserében.

Gyűjteményét és szolgáltatásait a helyi igényekhez igazítja.

Közhasznú információs szolgáltatást nyújt.

Helyismereti információkat és dokumentumokat gyűjt.

Fogyatékkal élőknek szolgáltat akadálymentesített adatbázis elérést. (Hangos könyvtári szolgáltatás, speciális számítógép használati lehetőség vakoknak és gyengén látók részére).

Gondoskodik a Bokrosi Fiókkönyvtár állományának folyamatos cseréjéről, fejlesztéséről, módszertani segítségéről, szolgáltatásainak fejlesztéséről, a fent meghatározott feladatok ellátásáról.

Az oktatási intézmények tevékenységét szolgáltatásaival segíti.

Az olvasóvá nevelésben részt vesz.

Könyvet ad ki, táborokat szervez.

**7. Az alapító okirat 4.4. pontjába foglalt táblázat következő 2.,7.,8.,9.,10.,11.12,14. sora elhagyásra kerül a további szerkezeti egységek számozásának értelemszerű megváltozásával:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 2 | 013390 | Egyéb kiegészítő szolgáltatások |
| 7 | 082061 | Múzeumi gyűjteményi tevékenység |
| 8 | 082062 | Múzeumi tudományos feldolgozó és publikációs tevékenység |
| 9 | 082063 | Múzeumi kiállítási tevékenység |
| 10 | 082064 | Múzeumi közművelődési, közönségkapcsolati tevékenység |
| 11 | 082070 | Történelmi hely, építmény, egyéb látványosság működtetése és megóvása |
| 12 | 082091 | Közművelődés - közösségi és társadalmi részvétel fejlesztése |
| 14 | 086020 | Helyi, térségi közösségi tér biztosítása, működtetése |

# 8. Az alapító okirat 5.1. pontja helyébe a következő rendelkezés lép:

A költségvetési szerv vezetőjének megbízási rendje:

# A költségvetési szervet igazgató vezeti, akit Csongrád Városi Önkormányzat Képviselő-testülete nyilvános pályázat alapján bíz meg. A megbízás időtartama határozott, legfeljebb 5 év. A pályázat kiírásának, benyújtásának és értékelésének rendjét a munka törvénykönyvéről szóló 2012. évi I. törvény, valamint a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet határozza meg. Az igazgató felett az egyéb munkáltatói jogokat a polgármester gyakorolja.

1. A Képviselő-testület felhatalmazza a polgármestert, hogy az intézmény módosító okiratát és egységes szerkezetű alapító okiratát írja alá.

Határidő: 2024. március 1.

Felelős: Bedő Tamás polgármester

1. A Képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Határidő: 2024. március 1.

Felelős: Dr. Juhász László jegyző

Erről jegyzőkönyvi kivonaton értesítést kap:

1. A képviselő-testület tagjai

2. Jegyzői iroda

3. Magyar Államkincstár Csongrád-Csanád Vármegyei Igazgatósága

**Határozati javaslat 2.**

Csongrád Városi Önkormányzat Képviselő-testülete a *„*[Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) szétválása*”* című előterjesztést megtárgyalta, és módosítva a 210/2023 (XII.21.) önkormányzati határozatát, az alábbi döntést hozta:

1. A Képviselő-testület a Tari László Múzeum alapító okiratát 2024. március 1. napjától kezdődő hatállyal elfogadja.
2. A Képviselő-testület felhatalmazza a polgármestert, hogy az intézmény alapító okiratát írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy az intézmény alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Határidő: 2024. március 1.

Felelős: Dr. Juhász László jegyző

Erről jegyzőkönyvi kivonaton értesítést kap:

1. A képviselő-testület tagjai

2. Jegyzői iroda

3. Magyar Államkincstár Csongrád-Csanád Vármegyei Igazgatósága

 Bedő Tamás

polgármester

Okirat száma: Önk/11-6/2024

Alapító okirat

**Az államháztartásról szóló 2011. évi CXCV. törvény 8/A. §-a alapján a Tari László Múzeum alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Tari László Múzeum
	2. A költségvetési szerv
		1. székhelye: 6640 Csongrád, Iskola utca 2.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Belvárosi Múzeumház | 6640 Csongrád, Gyökér utca 1.  |
| 2 | Régészeti raktár | 6640 Csongrád, Gyöngyvirág utca 7/A.  |
| 3 | Múzeumi gyűjteményi és tanulmányi raktár | 6640 Csongrád, Attila utca 73.  |
| 4 | Kiállítóhely | 6640 Csongrád, Dob utca 4-8. |
| 5 | Bokrosi Tájház | 6640 Csongrád, Gyójai utca 2. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2024. március 1.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Csongrád Városi Önkormányzat
		2. székhelye: 6640 Csongrád, Kossuth tér 7.
	3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Csongrádi Információs Központ Csemegi Károly Könyvtár | 6640 Csongrád, Szentháromság tér 12. |

1. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Csongrád Városi Önkormányzat Képviselő- testülete
		2. székhelye: 6640 Csongrád, Kossuth tér 7.
	2. A költségvetési szerv fenntartójának
		1. megnevezése: Csongrád Városi Önkormányzat
		2. székhelye: 6640 Csongrád, Kossuth tér 7.
2. **A költségvetési szerv tevékenysége**
	1. A költségvetési szerv közfeladata: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 42.§-a és a 46.§-a szerinti muzeális intézményi tevékenység.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910200 | Múzeumi tevékenység |

* 1. A költségvetési szerv alaptevékenysége:

Gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről, restaurálásáról, tudományos feldolgozásáról, publikálásáról, valamint kiállításokon és más módon történő bemutatásról.

Közreműködik a kultúráért felelős miniszter és a kulturális örökségvédelmi hatóság területi feladatainak ellátásban.

A kulturális örökség védelméről szóló 2001. évi LXIV. törvény alapján régészeti feltárást végez Csongrád város közigazgatási területén.

Ellátja a régészeti-műemléki örökség védelmével kapcsolatos feladatokat, rendszeresen ellenőrzi a régészeti jelentőségű földterületeket.

Elősegíti a vármegyei múzeumi szervezet, illetőleg a vármegye közigazgatási területén tevékenykedő más muzeális intézmények szakmai együttműködését, munkájuk összehangolását, valamint az illetékességi területén lévő egyéb kulturális javak védelmét.

Szakmai nyilvántartása alapján adatokat szolgáltat a területén található régészeti lelőhelyekről.

Részt vesz a működési területén lévő régészeti emlékek és műemlékek vissza nem építhető, illetőleg a helyszínen meg nem őrizhető töredékei és tartozékai muzeális közgyűjteményben történő elhelyezésében.

Szakértőként részt vesz a régészetileg védett területek ellenőrzésében.

Biztosítja a nyilvántartásában lévő kulturális javakhoz való hozzáférést az alábbiak szerint:

- a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja.

- biztosítja a kulturális javakhoz kapcsolódó kutatási tevékenység lehetőségét,

- együttműködik a nevelési oktatási intézményekkel és múzeumpedagógiai programjaival segíti az iskolai és iskolán kívüli nevelés céljainak elérését,

- elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai kínálatot biztosít,

- az intézmény turisztikai vonzerejének felhasználásával, a látogatóknak nyújtandó szolgáltatásokkal, helyi és országos szinten elősegíti a gazdaság élénkítését.

Feladatellátásában együttműködik muzeális intézményekkel, a kulturális örökség más értékeit gondozó intézményekkel, könyvtárakkal, levéltárakkal, közművelődési intézményekkel, tudományos köztestületekkel, köznevelés, szakképzés, felsőoktatás intézményeivel.

Szabad kapacitása terhére kiállítások megrendezésével, kulturális javak kölcsönzésével, valamint tudományos, állományvédelmi és közönségkapcsolati tevékenységgel kapcsolatos szolgáltatást nyújthat.

Gyűjtőterületére kiterjedően a megyei hatókörű múzeummal kötött megállapodása alapján elláthatja a megyei hatókörű múzeum alábbi feladatait:

- gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, egyéb kulturális javak védelme érdekében,

- részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 041233 | Hosszabb időtartamú közfoglalkoztatás |
| 3 | 082061 | Múzeumi gyűjteményi tevékenység |
| 4 | 082062 | Múzeumi tudományos feldolgozó és publikációs tevékenység |
| 5 | 082063 | Múzeumi kiállítási tevékenység |
| 6 | 082064 | Múzeumi közművelődési, közönségkapcsolati tevékenység |
| 7 | 082070 | Történelmi hely, építmény, egyéb látványosság működtetése és megóvása |
| 8 | 083020 | Könyvkiadás |
| 9 | 086030 | Nemzetközi kulturális együttműködés |
| 10 | 095020 | Iskolarendszeren kívüli egyéb oktatás, képzés |

* 1. A költségvetési szerv illetékessége, működési területe: Csongrád város közigazgatási területe
1. **A költségvetési szerv szervezete és működése**
	1. A költségvetési szerv vezetőjének megbízási rendje:

# A költségvetési szervet igazgató vezeti, akit Csongrád Városi Önkormányzat Képviselő-testülete, nyilvános pályáztat alapján bíz meg. A megbízás időtartama határozott, legfeljebb 5 év. A munka törvénykönyvéről szóló 2012. évi I. törvény, valamint a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet határozza meg. Az igazgató felett az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | a munka törvénykönyvéről szóló 2012. évi I. törvény |
| 2 | megbízási jogviszony | a Polgári Törvénykönyvről szóló 2013. évi V. törvény |

1. **Záró rendelkezés**

Jelen alapító okiratot 2024. március 1. napjától kell alkalmazni.

Csongrád, [időbélyegző szerint]

Bedő Tamás

 polgármester